Dan Petrescu a realizat prima mutare la CFR Cluj, pentru sezonul viitor. Panagiotis Tachtsidis, unul dintre jucătorii de bază ai clujenilor, și-a prelungit contractul cu formația din Gruia.
Dan Petrescu o va antrena pe CFR Cluj în sezonul viitor, revenind pe banca clujenilor la începutul acestei luni. „Bursucul” a început deja să facă primele mutări, pentru a se lupta la titlu în sezonul viitor.
Prima mutare realizată de Dan Petrescu la CFR Cluj, pentru sezonul viitor
Dan Petrescu a decis să nu renunțe la Panagiotis Tachtsidis, astfel că l-a convins pe grec să continue în Gruia. Noua înțelegere a mijlocașului va expira în 2026, după cum a anunțat clubul, printr-un comunicat oficial.
”Suntem bucuroși să vă anunțăm că mijlocașul nostru, Panagiotis Tachtsidis, și-a prelungit contractul cu CFR Cluj până în 2026!
Venit în Gruia în vara anului trecut, Tachtsidis și-a trecut în cont 7 reușite, dar și numeroase pase excelente, devenind rapid unul dintre cei mai apreciați mijlocași din Superligă.
Îi urăm multă baftă în continuare la echipa noastră și cât mai multe reușite!”, a transmis CFR Cluj, pe pagina oficială de Facebook.
Panagiotis Tachtsidis a fost transferat de CFR Cluj la începutul sezonului. Mijlocașul a fost unul dintre jucătorii de bază ai formației din Gruia, bifând 37 de meciuri, în toate competițiile, și reușind să marcheze șapte goluri.
„Am vorbit două ore!” Dan Petrescu a luat lecții de la Jose Mourinho
Dan Petrescu a luat lecții de la Jose Mourinho! Antrenorul de la CFR Cluj a recunoscut că a discutat timp de două ore cu „The Special One”, care se află în România pentru meciul de retragere al Generației de Aur.
La întâlnirea foștilor jucători care vor evolua la meciul de retragere al Generației de Aur, Dan Petrescu a recunoscut că a avut o întâlnire cu Jose Mourinho.
„Bursucul” a dat de înțeles că are o relație excelentă cu „The Special One” și este de părere că orice antrenor are multe de învățat de la faimosul tehnician din Portugalia.
”M-am întâlnit deja cu Mourinho, am vorbit două ore cu el. A fost o întâlnire foarte frumoasă și este clar că ai de învățat de la un astfel de antrenor. Și el mă știa foarte bine!”, a spus Dan Petrescu.